གཡར་སྒྱུར་ནི་དཔེ་ཆོས་ཡིག་སྒྱུར་ཁྲོད་ཀྱི་སྒྱུར་ཐབས་གལ་ཆེན་ཞིག་ཡིན།དཔེ་ཆོས་མང་པོ་ཞིག་ལ་དུས་རབས་ཀྱི་ཁྱད་ཆོས་དང་།རིག་གནས་ཀྱི་ཁྱད་ཆོས།ལོ་རྒྱུས་ཀྱི་རྒྱབ་ལྗོངས་དང་འབྱུང་ཁུངས་ཁྱད་པར་ཅན་བཅས་ཡོད་པ་དང་ཚིག་དོན་དང་བསྟན་དོན་གྱི་ཁྱད་པར་ཡང་ཧ་ཅང་གསལ་པོ་ཡིན་པས་དཔེ་ཆོས་དེ་རིགས་ཐད་བསྒྱུར་བྱས་ན་ཀློག་པ་པོས་གོ་དཀའ་བར་གྱུར།དེར་བརྟེན་རྒྱ་ཡིག་གི་དཔེ་ཆོས་དེ་རིགས་བོད་སྐད་དུ་སྒྱུར་སྐབས་ཕྱོགས་ཡོངས་ནས་བསམ་བློ་བཏང་སྟེ་བསྟན་དོན་དོ་མཉམ་པའི་སྒོ་ནས་བསྒྱུར་བ་ལ་སྤྱིར་གཡར་སྒྱུར་ཞེས་བརྗོད་པའམ་གཟུགས་འགྱུར་རམ་ཡིག་འགྱུར་གྱི་སྒྱུར་ཐབས་ཞེས་བརྗོད།རྒྱ་སྐད་དུ་ཡང་ན་ཞེས་བརྗོད་དེ།དཔེར་ན།གཤམ་འཁོད་དཔེ་ཆོས་དེ་དག་ཚང་མ་ལུས་འགྱུར་གྱི་དཔེ་ཆོས་སྒྱུར་ཐབས་ཁོངས་སུ་གཏོགས་ཏེ།སངས་རྒྱས་ལ་ཀ་ཁ།ཉི་མར་སྒྲོན་མེ།ཉ་ཉུང་མཉམ་བསྲེས།ར་བསད་ལུག་འདར་ལ་སོགས།